Meran (ital.: Merano) isch noch dr Londeshauptstodt Bouzn die zwoatgreaschte Stodt vu Sidtiroul. Meran lig inmitten vu an Tolkessl, wo sich die Tälor Psaier, Ultn, Vinschgau und Etschtol treffn. Meran isch schun seitn 19. Johrhundrt als Kurort bekonnt. Inngetoalt weart Meran in Oubermoas und Untermoas (beade sein se auf dr sidlichen Seit vu dr Passer), Grotsch und es eigentliche Meran (sell sein af dr Nordseit von dor Passer und sem isch a die Oltstodt), Labers und Freiberg (beade Richtung Tschögglberg in Hongloge) und Sinich (Vorort richtung Süden glegen). Meran hot ungefehr 33.000 Einwohnr. Drvun kearn ca. 51,5% zur deitschen Sprochgruppe, ca. 48% zur italienischen Sprochgruppe und ca. 0,5% làdinischen Sprochgruppe. Es submediterane Klima vu Meran weard charakteristisch auf Unsichtskorten dorgstellt wo meischt Palmen und im Hintergrund Schnea auf die Berg zu segen isch.